  Майя Бывальцева Ижкарысь Аня Кривенколы эмъяськон понна эшшо 1 миллион 200 сюрс манет кулэ. «ВКонтакте» бамаз со сярысь ивортӥз нылашлэн атаез Евгений Кривенко. Али нылаш эмъяське Германиын — Ландсхут карысь университетлэн Дун Чылкыт Мариялэсь нимзэ нуллӥсь нылпи клиникаяз. Коньдон келяны луэ Сбербанклэн картаяз — 4276680013881329 (басьтӥсез: Кривенко Евгений Викторович), Ижкомбанклэн картаяз — 4187135051881762, Paypal — krivenko, смс 3434 номере, гожтоно «Победим» но, вис кельтыса, кӧня коньдон сётӥськоды. Тодэ вайытом, Аня Кривенко ӧжыт эскерем секыт висёнлэсь курадӟе — «фокальная эпилепсия с электрическим статусом сна (ESES)». Али нылаш но солэн атаез Германиын. Россиын улӥсьёслэн юрттэменызы, Аня рос-прос эмъяськыны быгатэ. Алигес тодмо луиз, приступъёсты быдэсак дугдытонлы 7 процентъем луонлык кылдӥз. Котькуд нунал со будэ. 10-тӥ оштолэзе Ижысь рок-группаос крезьгуро марафон ортчытозы. Отын люкам коньдонэз Аняез эмъяны келялозы. Тегъёс: Ижкар ечуж АняКривенко  